Az igazság ligája (televíziós sorozat)

## Az igazság ligája

***Az Igazság Ligája*** (eredeti cím: *Justice League*) amerikai televíziós 2D-s számítógépes animációs sorozat. Eredetileg amerikai képregény / szuperhős csapat neve. Ezen a néven eredetileg az 1960-as évek elején álltak össze a következő szuperhősök: Superman, Csodanő, Sólyomlány, Villám (Flash), Zöld Lámpás (Green Lantern) és a Marsbéli Fejvadász (Martian Manhunter). A sorozatot először 2001. november 17. és 2004. május 29. között adták le.

A csapat összeállítását Julius Schwarz, az amerikai DC Comics munkatársa találta ki, aki néhány évvel korábban hajtott végre egy "vérfrissítést" a klasszikus képregényfigurákon, a Zöld Lámpáson és a Villámon.
A csapat teljes neve *Justice League of America*, amely az eredeti szupercsapat, az ún. *Justice Society of America* alapjaira épült.
A csapat feladata: a Föld és az emberiség védelme minden olyan fenyegetéstől, amelyeket a hagyományos földi erők és fegyverek nem képesek elhárítani, beleértve a természeti csapásokat, vagy bármilyen földönkívüli támadást. Ezeket a fenyegetéseket a csapat tagjai külön-külön, de leggyakrabban együtt próbálják elhárítani.

Az alapító tagok mindegyike különleges, emberfeletti képességekkel rendelkezik:

* Superman – szinte korlátlan fizikai ereje van, gyorsasága, hallása, látása stb. messze meghaladják az átlagemberét. Hihetetlen sebességgel képes repülni, akár légüres térben is, szemeiből pedig hősugarakat képes kibocsátani, amelyek a lézerhez hasonlóak.
* Wonder Woman – az amazon hercegnő szintén emberfeletti erejű és ügyességű, képes repülni, valamint karkötőjével bármilyen lövedéket kivédeni.
* a Villám – egy fizikai baleset következtében a Villám emberfeletti sebességre tett szert. Képes akár a víz felszínén is futni, vagy szuperszonikus forgószelet gerjeszteni. Felgyorsult anyagcseréje miatt gyakran kell táplálkoznia.
* Aquaman – a tengerbe süllyedt Atlantisz uralkodója képes a víz alatt is lélegezni, emberfeletti sebességgel úszni, ill. telepatikus kapcsolatba lépni vízi élőlényekkel.
* a Marsbéli Fejvadász, ahogy a neve is mutatja, egy marsi civilizáció képviselője. Telepatikus erejével képes a gondolatokban olvasni, tud repülni, ereje emberfeletti, képes megváltoztatni testének sűrűségét (vagyis akár anyagtalanná is válnia, valamint fel tudja venni állatok vagy emberek alakját.
* a Zöld Lámpás különleges ereje a gyűrűjében rejlik, amely szinte végtelen kozmikus erővel vértezi föl birtokosát, noha időről időre fel kell tölteni energiával.

A csapat később más tagokkal is bővült, például Batman-nel, Hawkgirl-el, Tűzzel, Jéggel és Plastic Man-nel stb.

A szupercsapat tagjainak kalandjaiból számos rajz- és élőszereplős film készült már, legújabb, nagyszabású filmjüket 2010 körülre tervezik Hollywood-ban.

A legújabb **Igazság Ligája** rajzfilmsorozat a 2000-es években készült, Magyarországon a Cartoon Networkön volt látható.

## Magyar hangok

* Megyeri János – Superman
* Sótonyi Gábor – Batman
* Törtei Tünde – Wonder Woman
* Moser Károly – Flash
* Welker Gábor – Green Lantern
* Kocsis Mariann – Hawkgirl
* Lippai László – Joker
* Posta Victor – Hamilton professzor
* Orosz István, Rosta Sándor, Sörös Sándor – Vandal Savage
* Kárpáti Tibor – Darkseid
* Faragó András – Brainiac

## Jegyzetek

1. ↑ ComiX - A képregények története c. filmekből, http://opcsifilm.freeweb.hu oldalon.
2. ↑ Ez a csapat a képregények ún. Aranykorában létezett, az 1940-es években.

## Források

* **Lua-hiba a(z) Modul:Wikidata modulban a(z) 831. sorban: attempt to index field 'wikibase' (a nil value)** *Az igazság ligája* a PORT.hu-n (magyarul)
* **Lua-hiba a(z) Modul:Wikidata modulban a(z) 831. sorban: attempt to index field 'wikibase' (a nil value)** *Az igazság ligája* az Internet Movie Database oldalon (angolul)

## További információk

* Classic cartoon DVDSablon:Halott link
* DC Comics
* Official site
* Justice League @ The World's Finest
* JLAnimated
* The Watchtower
* Justice League FanFictions @ JLAUnlimited
* The Captain's Unofficial Justice League Homepage
* Justice League Central

Sablon:Igazság Ligája
Sablon:Batman filmek